கேள்வி: ஜெய்ப்பூர் விலங்குக் காட்சிச்சாலை - பின்னணி பற்றி விளக்கவும்.
பதில்: ஜெய்ப்பூர் விலங்குக் காட்சிச்சாலை 1877-ல் ராஜஸ்தான் மாநிலத்தில் உள்ள செய்ப்பூர் நகரில் திறக்கப்பட்டது. இது ஆல்பர்ட் மண்டப அருங்காட்சியகம் மற்றும் ராம் நிவாஸ் தோட்டத்திற்கு அருகில் அமைந்துள்ளது. இது இரண்டு பகுதிகளாகப் பிரிக்கப்பட்டுள்ளது: ஒரு பகுதியில் பாலூட்டிகளும் மற்றொன்றில் பறவைகள் மற்றும் ஊர்வனவும் உள்ளன. உலகம் முழுவதிலுமிருந்தும் கொண்டுவரப்பட்ட சுமார் 50 வகையான பறவைகள் மற்றும் விலங்குகளை இங்குக் காணலாம். 1999ஆம் ஆண்டில், சொம்புமூக்கு முதலை வளர்ப்பு பண்ணை நிறுவப்பட்டது. இது இந்தியாவின் நான்காவது பெரிய வளர்ப்பு பண்ணையாகும். ராஜஸ்தானின் வனவிலங்குகளைக் காட்சிப்படுத்தும் அருங்காட்சியகமும் மிருகக்காட்சிசாலைக்குள் அமைக்கப்பட்டுள்ளது. ஜெய்ப்பூர் உயிரியல் பூங்கா வனவிலங்கு (பாதுகாப்பு) சட்டத்தின் கீழ் நிறுவப்பட்டது. வனவிலங்குகளைப் பாதுகாப்பதில் தேசிய முயற்சியை நிறைவு செய்வதே இந்த மிருகக்காட்சிசாலை அமைக்கப்பட்டதன் முக்கிய நோக்கமாகும். 2018ஆம் ஆண்டில், உயிரியல் பூங்கா அதிக எண்ணிக்கை கொண்ட பறவை பூங்காவாக மாற்றப்படும் என்று அறிவிக்கப்பட்டது. ஜெய்ப்பூர் உயிரியல் பூங்காவிலிருந்து பெரிய மாமிச உண்ணிகள் ஏற்கனவே வெளியேறிவிட்டன.
கேள்வி: ஜெய்ப்பூர் விலங்குக் காட்சிச்சாலை - பாதுகாப்பு இனப்பெருக்கம் திட்டங்கள் குறித்து விரிவாக சொல்லுங்கள்.
பதில்: இந்த மிருகக்காட்சிசாலையானது, மத்திய விலங்கு காட்சியக ஆணையம் மற்றும் ராஜஸ்தான் அரசாங்கத்தின் காரியால், சீட்டல் மற்றும் முதலைகளின் பாதுகாப்பு இனப்பெருக்கத் திட்டங்களின் ஒரு பகுதியாகும்.